Risiko vir beurtkrag hoogArgieffoto “Die kragnetwerk is tans onder druk. Ons verwag dat die netwerk later vanmiddag nog meer onder druk sal wees en dus is daar ŉ hoë risiko dat beurtkrag vandag sowel as die res van die week toegepas sal word,” het Khulu Phasiwe, woordvoerder van Eskom, gesê. “Ons is tans nie besig om beurtkrag toe te pas nie, maar ons kan sien die druk neem toe op die kragnetwerk.” Phasiwe het ŉ beroep op verbruikers gedoen om alle nie-noodsaaklike toestelle af te skakel. Volgens Eskom los talle munisipaliteite hul straatligte aan gedurende die dag. Talle mense los glo ook hul huise se ligte gedurende die dag aan. “Straatligte moet in die dag afgeskakel word,” het Phasiwe gesê. Eskom het Dinsdag van 18:00 tot 22:00 fase 1-beurtkrag toegepas.